**แผ่นข้อเท็จจริง**

**JOBACCESS**

JobAccess เป็นศูนย์กลางแห่งชาติสำหรับข้อมูลเกี่ยวกับสถานที่ทำงานและการจ้างงาน สำหรับผู้ทุพพลภาพ นายจ้าง และผู้ให้บริการ

JobAccess ก่อตั้งขึ้นโดยรัฐบาลออสเตรเลีย เพื่อรวบรวมข้อมูลและแหล่งทรัพยากรต่างๆ ที่สามารถ ‘ผลักดันการจ้างงานผู้ทุพพลภาพ’

JobAccess สามารถช่วยผู้ทุพพลภาพในการหางานและรักษางาน การส่งเสริมไปสู่งานที่ดีกว่า การสนับสนุนด้านการเงินและอื่นๆ ขยายทักษะการทำงาน และเรืองอื่นๆ อีกมาก

JobAccess สามารถช่วยนายจ้างให้มีความพอใจในความหลากหลายในสถานที่ทำงาน เข้าใจประโยชน์ของการจ้างผู้ทุพพลภาพ สร้างงานให้กับผู้ทุพพลภาพ แสวงหาและเก็บรักษาลูกจ้างที่เหมาะสมไว้ ได้รับการสนับสนุนด้านการเงินและด้านอื่นๆ พัฒนากลยุทธ์และแผนการจ้างงานผู้ทุพพลภาพ และเรื่องอื่นๆ อีกมาก

JobAccess สามารถช่วยผู้ให้บริการการจ้างงานเข้าใจบทบาทของตน และพัฒนาบริการต่างๆ เพื่อตอบสนองความจำเป็นของผู้ทุพพลภาพให้ดีที่สุด และเรื่องอื่นๆ อีกมาก

เว็บไซต์ของ JobAccess มีข้อมูลหลายอย่าง เช่น การสนับสนุนด้านการเงินสำหรับการดัดแปลงสถานที่ทำงานและเงินอุดหนุนค่าแรง คำแนะนำด้านการแสวงหาพนักงานและการรับผู้ทุพพลภาพเข้าทำงาน การเชื่อมโยงโปรแกรมฝึกอบรมและการศึกษา การเปิดเผยความทุพพลภาพ สิทธิและความรับผิดชอบของทั้งผู้ทุพพลภาพและนายจ้าง เครื่องมือและแหล่งทรัพยากรต่างๆ สำหรับนายจ้าง และวิธีการสร้างสภาพแวดล้อมการทำงานที่ยืดหยุ่น รวมถึงการเชื่อมโยงกับความช่วยเหลือและโปรแกรมต่างๆ ของรัฐบาล

หากต้องการทราบข้อมูลเพิ่มเติม โปรดไปที่เว็บไซต์ของ JobAccess: www.jobaccess.gov.au หรือโทรศัพท์ถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ